Etter flere års diskusjoner og tautrekking mellom Samferdselsdepartementet og hurtigruterederiene, ble det i november 1980 kontrahert tre nye hurtigruteskip. Skipene skulle bli nærmest identiske i utseende og innredning, og er senere blitt kalt «mellomgenerasjonsskipene». Konsesjonene på de tre skipene gikk til rederiene Vesteraalens Dampskibsselskab (VDS), Troms Fylkes Dampskibsselskap (TFDS) og Ofotens Dampskibsselskab (ODS).